b'\n_START_ARTICLE_\nTymooma\n_START_PARAGRAPH_\nTymooma on kateenkorvasta l\xc3\xa4htev\xc3\xa4 yleens\xc3\xa4 hyv\xc3\xa4nlaatuinen kasvain. Se on harvinainen, mutta liittyy erityisen kiinte\xc3\xa4sti tiettyihin sairauksiin, kuten myasthenia gravikseen. Hyv\xc3\xa4nlaatuisen tymooman ennuste on erinomainen. My\xc3\xb6s pahanlaatuisia tymoomia tavataan. Joskus kateenkorvan sy\xc3\xb6p\xc3\xa4 ei aiheuta lainkaan oireita. Mahdollisia merkkej\xc3\xa4 ovat jatkuva ysk\xc3\xa4, rintakipu ja hengitysvaikeudet. Tyypillisin hoitomuoto on leikkaus.'